Beatissime pater, alias deuota creatura vestra Conradus episcopus Aboensis ad laudem omnipotentis Dei, gloriose et intemerate virginis Marie ac omnium sanctorum Dei in ecclesia cathedrali [Aboensi] in quodam choro, capella omnium sanctorum nuncupato, horas memorate gloriose virginis Marie et missam per certos sacerdotes ad hoc deputatos singulis diebus perpetuis temporibus decantandas de nouo instituit, fundauit et dotauit et deinde, ut memorati sacerdotes et chorales substentari possent et in eorum necessitatibus competens releuamen susciperent, parrochialem ecclesiam beate Katerine e Nimmis (= de Nummis) uulgariter nuncupatam dicte diocesis ad collationem, prouisionem etc:a ipsius episcopi spectantem, de consensu sui capituli et rectoris ecclesie prefate eidem capelle auctoritate ordinaria perpetuo incorporauit, annexuit et vniuit, adiectis certis articulis, qui in litteris fundatoris plenius continentur. Vt igitur, pater s., erectio, fundatio et vnio premisse, que plenarium effectum (effectum) sortite fuerunt, maioris roboris firmitatem obtineant, quo maiori fuerint s. v. munimine roborata (!), maxime cum diuini cultus augmentum et animarum salutem concernant, ac deuoti s. v. oratores sacerdotes et chorales predicti in pacifica possessione dicte parrochialis ecclesie per plures annos extiterunt, prout de presenti existunt, pro parte eorundem tam episcopi quam choralium e s. v. humiliter supplicatur, quatenus fundationis erectionem huiusmodi ac illa concernentia omnia et singula in quibusdam litteris autenticis, dicti episcopi et sui capituli sigillis munitis, quarum tenores haberi dignemini pro expressis, contenta et inde secuta quecunque auctoritate apostolica confirmare, approbare, supplereque omnes et singulos defectus, si qui forsan interuenerint in eisdem, et de nouo unire, annectere et incorporare dignemini de gracia speciali, premissis attentis et quod dicta ecclesia parrochialis vicina adiacet ecclesie cathedrali, cui unita est, et quod eiusdem ecclesie et capelle predicte insimul fructus etc:a 4:or marcarum argenti secundum communem extimationem valorem annuum non excedunt, non obstantibus constitutionibus et ordinationibus apostolicis ac statutis et consuetudinibus ecclesie Aboensis iuramento etc:a roboratis, ceterisque in contrarium facientibus non obstantibus quibuscunque, cum clausulis oportunis. Concessum ut petitur in presentia domini nostri pape. Julius Ostiensis. Et cum confirmatione vnionis huiusmodi; et quod de nouo fiat vnio etc:a; et quod non obstantes ipsius capelle habeantur pro expressis; et quod tenor[es] litterarum dicti episcopi et fundatoris habeantur pro expressis; et quod maior et uerior specificatio et narratio premissorum et circa ea necessariorum fieri possit in litteris; et in forma gratiosa. Concessum. Julius Ostiensis. Datum Rome apud sanctum Petrum tertio kalendas junij anno primo.